Documentul prin care Nicușor Dan este acuzat că a colaborat cu Securitatea nu a fost eliberat de CNSAS. Reacția Consiliului
ACTUALIZARE 14:05 Consiliul Național pentru Studierea Arhivelor Securității a transmis marți, după o ședință începută la ora 11:00, că documentul intitulat „RAPORT- privind încadrarea informativă a cetățenilor care se deplasează în Australia cu ocazia Olimpiadei Internaționale de Matematică” (9-21 iulie 1988), prin care primarul general al Capitalei, Nicușor Dan, a fost acuzat că a colaborat cu Securitatea, nu a fost eliberat de Consiliu. De asemenea, CNSAS a mai transmis că „având în vedere suspiciunile referitoare la autenticitatea documentului, Colegiul C.N.S.A.S. a dispus verificarea cu celeritate a tuturor informațiilor conținute de acesta, respectând procedurile interne”.